Eileen Sheridan

Seiclwraig rasio o Loegr oedd Eileen Sheridan (ganwyd Eileen Shaw 18 Hydref 1923; m. Chwefror 2023), a oedd yn arbennigo mewn Treialon Amser. Gall rhai ddadlau mai hi oedd seren mawr cyntaf seiclo merched, dominyddodd rasio merched hyd i Beryl Burton ddechrau cystadlu.

Ddechreuodd Eileen rasio yn niwedd yr 1930au, gan reidio fel aelod o Coventry CC. Enillodd  Bencampwriaethau Cenedlaethol Treial Amser Prydain 25 milltir tn 1945 cyn cymryd egwyl er mwyn cael teulu. Pan ddychwelodd i rasio, enillodd gystadleuaeth Treial Amser 'British Best All-Rounder' (BBAR) merched yn 1949 a 1950. Enillodd y Pencampwriaethau Cenedlaethol  ym mhellteroedd 50 a 100 milltir hefyn yn 1050. Torodd recordiau cystadleuaeth ym mhellteroedd 30 miltir (1948: 1:19:28 eiliad), 50 millltir (1949 a 1950: 2:14:16 eiliad), 100 miles (1950: 4:37:53 eiliad) a 12 awr (1949: 237.62 milltir).

Enillodd Wobr Goffa Bidlake yn 1950 "Am greu safon newydd uchel yn rasio beiciau merched, gyda chyfres rhagorol o dri pencampwriaeth a pump perfformiad record ar y ffordd yn 1950".Gwefan 'Bidlake Memorial' (Saesneg: "For creating a new high standard in women's cycle racing with an outstanding series of three championships and five record performances on the road in 1950")

Arwyddodd gytundeb tair mlynedd gyda Hercules Cycle and Motor Company yn 1951, er mwyn torri recordiau pellter y 'Road Records Association' a recordiau o le i le. Torodd Sheridan yr holl o recordiau'r merched o bell, mae rhai o'r rhain, megis record Llundain-Caeredin 20:11:35 eiliad, a osodwyd yn 1954 yn sefyll hyd heddiw.

Yn 1952, ymddangosodd mewn ffilm gan Dunlop Tyres o'r enw Spinning Wheels: Cycle Sport '50s Style. Ymddangosodd Reg Harris, Ken Joy a Cyril Peacock yn y ffilm yn ogystal â delweddau o'r Tour de France.

Torodd Sheridan record Land's End i John o' Groats, a ddelwyd gynt gan Marguerite Wilson, o 2 ddiwrnod 11 awr a 7 munud, yn 1954. Mae'r beic a ddefnyddiodd i gyflawni hyn iw gweld yn 'Coventry Transport Museum'.

Yn 1955, ymddangosodd mewn hysbyseb ar gyfer sigarennau 'Players'.

Llyfryddiaeth
Hilton, T. (2005), One More Kilometre And We're In The Showers
Woodland, L. (2005), This Island Race (Mousehold Press)

Cyfeiriadau

Dolenni allanol
Cycling Ireland - road records  Dulyn-Cork still held by Sheridan

Categori:Genedigaethau 1923
Categori:Marwolaethau 2023
Categori:Seiclwyr o Loegr